《送钱国博解成都漕节详刑湖右》
宋代·度正

难弟堂堂玉立峰，当年同奏大明宫。
早惭游子迷求益，晚侍宾明喜发蒙。
妙境妄能窥雁荡，春风留得满蚕丛。
从今午夜占星斗，弱水之西望大逢。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。